རྩོམ་པ་པོ་ཁོ་གཤིས་རྒྱུད་དུལ་ཅིང་ནམ་རྒྱུན་ཉ་འཛིན་རྒྱུར་དགའ་པོ་ཡོད་པས།ལོར་དཔྱད་པ་པོ་གྲགས་ཅན་ཞིག་དང་ལྷན་དུརྩོམ་རིག་ནང་གི་ཉ་འཛིན་པའི་གཏམ་རྒྱུད་ཕྲེང་བ་སྒྱུ་མའི་འཁོར་ལོཞེས་བྱ་བའི་དེབ་ཅིག་ཀྱང་བསྒྲིགས་མྱོང་།སྤྱིར་སྐད་གྲགས་ཆེ་ནའང་གཤིས་ཀ་དུལ་ལ་ཟང་ཟིང་ལ་མི་དགའ་བས་བཅར་འདྲི་ལ་སོགས་དང་དུ་ལེན་པའང་ཤིན་ཏུ་ཉུང་།ཁོའི་སྒྲུང་གཏམ་ཕལ་ཆེར་ནི་ཁོའི་ཆུང་མ་སྟེ་རྩོམ་པ་པོ་ཁང་ཏི་སི་རོ་ངྷི་ལགས་ལ་ཕུལ་བ་ཡིན།ཁོས་རྩོམ་འབྲི་དུས་ཚོར་བ་སླེབས་མི་སླེབས་གཙོ་བོར་འཛིན་པས་སླེབས་པ་དང་དེ་མ་ཐག་ཏུ་ལུས་ལ་གདོན་ཞུགས་པ་ལྟར་དུ་འབྲི་བར་ངེས།ནམ་རྒྱུན་ཞོགས་པའི་ཆུ་ཚོད་དྲུག་པ་ནི་ཁོའི་རྩོམ་འབྲི་བའི་ཚེ་སྐབས་ཡིད་དུ་འོང་བ་དེ་ཡིན་ཅིང་།མ་ཕྱི་དག་ནི་ལྕགས་སྨྱུག་གིས་ཡིག་འབྲུ་རེ་རེ་བཞིན་བྲིས་ཡོང་བ་ཡིན།རྩོམ་བྲིས་ཚར་ནས་བཅའ་བའི་དུས་ལ་སླེབས་དུས་ད་གཟོད་གློག་ཀླད་སྤྱོད་ཀྱི་ཡོད།